Številka: 07-027/2022/1

Datum: 3. 05. 2022

Zadeva: osnutek Pravilnika o občinskem prostorskem načrtu, občinskem podrobnem prostorskem načrtu in sklepu o lokacijski preveritvi

Na podlagi Zakona o urejanju prostora (Uradni list RS, št. 199/21), ki v četrtem odstavku 37. člena določa, da minister predpiše podrobnejšo vrsto, nadaljnjo členitev in način prikazovanja namenske rabe prostora, v četrtem odstavku 50. člena zakon določa, da minister podrobneje predpiše vsebino, obliko in način priprave prostorskih izvedbenih aktov in morebitne druge dokumentacije in v četrtem odstavku 130. člena zakon določa, da minister podrobneje predpiše merila in kriterije za spreminjanje namenske rabe prostora z občinskim podrobnim prostorskim načrtom brez predhodne spremembe občinskega prostorskega načrta, smo na Ministrstvu za okolje in prostor pripravili osnutek Pravilnika o občinskem prostorskem načrtu, občinskem podrobnem prostorskem načrtu in sklepu o lokacijski preveritvi.

Vabimo vas k oddaji pripomb na osnutek Pravilnika o občinskem prostorskem načrtu, občinskem podrobnem prostorskem načrtu in sklepu o lokacijski preveritvi.

Vaše pripombe in predloge lahko posredujete na priloženem obrazcu v roku 30 dni od objave, in sicer na naslov gp.mop@gov.si ali na naslov:

Ministrstvo za okolje in prostor

Dunajska 48

1000 Ljubljana

S spoštovanjem,

 mag. Andrej Vizjak

 **MINISTER**